En tre-årig dreng måtte en tur på skadestuen efter at en rude, i den bil han sad i, knustes.

En tre-årig dreng måtte en tur på skadestuen efter at en genstand knuste ruden i den bil som han sad i mens familien kørte ad E45 ved Vodskov onsdag eftermiddag. Den tre-årige fik mindre skrammer i ansigtet og kunne komme hjem fra skadestuen samme dag. - Vi har en mistanke om, at der muligvis er kastet noget fra en anden bil, siger vagtchef Per Vagn Nielsen til TV2/Nord. Nordjyllands Politi efterlyser derfor en lyseblå bil med hvid skrift på siden. Oplysninger gives på telefon 1-1-4.